В И С Ш    С Ъ Д Е Б Е Н    С Ъ В Е Т

П Р О Т О К О Л   № 22

от редовното заседание чрез видеоконферентна връзка 
 на Комисия „Управление на собствеността”
към Пленума на Висшия съдебен съвет, 
проведено на 06.08.2025 г.

Днес, 06.08.2025 г., сряда, от 10,00 часа се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                                               ПРЕДСЕДАТЕЛ: Стефан Гроздев 
                                                                         ЧЛЕНОВЕ: Йордан Стоев
                                                                                             Пламен Найденов                                                                                             
                                                                                             Боян Новански
                                                                                             
          ОТСЪСТВАТ: Олга Керелска и Огнян Дамянов.
                                                                    
           От администрацията на ВСС присъстваха: Стефка Инджова – директор на дирекция „Управление на собствеността на съдебната власт“, инж. Минчо Стаев – главен експерт в отдел „Инвестиции и строителство“, Стоян Димитров – началник отдел „СФСС“ и Ганка Тулева – началник отдел „СФСП“.

-	Инвестиции и строителство:

1.ОТНОСНО: Писмо от административния ръководител на Районен съд – Луковит за определяне на представители от дирекция „Управление на собствеността на съдебната власт“ за участие в състава на комисия за избор на изпълнител на обществена поръчка с предмет „Основен ремонт на административна сграда в гр. Луковит, ул. „Милин камък“ № 2 и преустройството ѝ за нуждите на Районен съд – Луковит“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

1.1. ОПРЕДЕЛЯ Стефка Инджова – директор на дирекция „Управление на собствеността на съдебната власт” и инж. Лина Грънчарова – началник отдел „Инвестиции и строителство“, дирекция „Управление на собствеността на съдебната власт” за редовни членове на комисия за отваряне, разглеждане и оценка на подадени оферти за обществена поръчка с предмет: „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“.
1.2. ОПРЕДЕЛЯ инж. - арх. Мария Велинова – главен експерт – инженер в отдел „Инвестиции и строителство“, дирекция „Управление на собствеността на съдебната власт” за резервен член на комисия за отваряне, разглеждане и оценка на подадени оферти за обществена поръчка с предмет: „Основен ремонт на административна сграда в гр. Луковит, ул. „Милин камък“ № 2 и преустройството й за нуждите на Районен съд – Луковит“.
	1.3. ИЗПРАЩА решението по т. 1.1 и т. 1.2 на административния ръководител на Районен съд - Луковит за сведение и изпълнение.

2.ОТНОСНО: Изпълнение на решение по т. 3.1 от протокол 19/09.07.2025 г. на комисия „Управление на собствеността“ към Пленума на ВСС във връзка с имот, находящ се в гр. Благоевград, ул. „Крали Марко“ № 2.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

2.1.ПРИЕМА за изпълнител на услуга с предмет: „Изготвяне на площообразуване, съдържащо информация за съответния „%“ идеални части от общите части на сградата за всеки от ползвателите на имота, находящ се на ул. „Крали Марко“ № 2, гр. Благоевград“, „СЕБА 2000“ ЕООД с ценово предложение в размер на 1 517,00 лв. с ДДС.
2.2.ВЪЗЛАГА на дирекция „УССВ“ да подготви и изпрати необходимата документация чрез главен секретар на ВСС до дирекция „Правна“, отдел „Обществени поръчки“ за сключване на договор със „СЕБА 2000“ ЕООД - лицензиран независим оценител със сертификат за оценителска правоспособност рег. №130189910/08.11.2010 г. за изготвяне на площообразуване, съдържащо информация за съответния „%“ идеални части от общите части на сграда с ИН 04279.612.185.2, за всеки от ползвателите на имота, находящ се на ул. „Крали Марко“ № 2, гр. Благоевград.
2.3.ВЪЗЛАГА на дирекция „УССВ“ да подготви и изпрати писма до институциите, помещаващи се на 5-ия етаж в сградата на ул. „Крали Марко“ № 2, гр. Благоевград, с информация за предприетите действия за изготвяне на площообразуване на сградата и необходимостта от участие във възстановяване на разходите за услугата и за извършените ремонтни работи в общите части на сградата.
2.4.ИЗПРАЩА решението на административния ръководител на Административен съд – Благоевград за сведение.

3.ОТНОСНО: Справка за размера на утвърдените и усвоените средства по обекти по § 51-00 „Основен ремонт на ДМА“, заложени в Инвестиционната програма на ВСС за 2025 г., към 30.06.2025 г.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 20/10.07.2025 г., т. 13 
на Пленума на Висшия съдебен съвет
РЕШИ:

1. ПРИЕМА за сведение справка за размера на усвоените средства по обекти от органите на съдебната власт по § 51-00 „Основен ремонт на ДМА“ от Инвестиционната програма на ВСС, към 30.06.2025 г.

4.ОТНОСНО: Изпълнение на решение по т. 1.3 от протокол № 1/08.01.2025 г. на комисия „Управление на собствеността” към Пленума на ВСС във връзка с обявяване на обществена поръчка за избор на изпълнител за обект „Проектиране и основен ремонт на сграда на Районен съд – Тутракан“.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

          4.1.ПРИЕМА за необходимо и целесъобразно да бъде увеличена прогнозната стойност на обект: „Проектиране и основен ремонт на сграда на Районен съд – Тутракан, вкл. упражняване на авторски надзор“ с допълнителни средства в размер на 125 000,00 лв. с ДДС, като сметната стойност за обекта се променя от 2 500 000,00 лв. без ДДС или 3 000 000,00 лева с ДДС на 2 604 167,00 лв. без ДДС или 3 125 000,00 лв. с ДДС, без промяна на годишната задача за 2025 г. 
          4.2.ВЪЗЛАГА на отдел „Инвестиции и строителство“, дирекция „УССВ“, при изготвяне на проектобюджета на съдебната власт за 2026 г., съответно бюджетната прогноза за периода 2027-2029 г. на Висш съдебен съвет и при актуализация на Инвестиционна програма на ВСС по § 51-00 „Основен ремонт на ДМА“ да отрази промяната по т. 4.1.
          4.3.ВЪЗЛАГА на дирекция „Управление на собствеността на съдебната власт“ към администрация на ВСС да предприеме последващи действия за иницииране на обществена поръчка с предмет: „Проектиране и основен ремонт на сграда на Районен съд – Тутракан, вкл. упражняване на авторски надзор“ с прогнозна стойност 2 604 167,00 лв. без ДДС или 3 125 000,00 лв. с ДДС.
          4.4.ИЗПРАЩА решението на Комисия „Бюджет и финанси“ към Пленума на Висшия съдебен съвет, за сведение.

5.ОТНОСНО: Изпълнение на решение по т. 3.3 от протокол № 21/23.07.2025 г. от заседание на Комисия „Управление на собствеността към Пленума на Висшия съдебен съвет във връзка с упражняване на правомощията на възложители по реда на чл. 5, ал. 2, т. 7 и т. 13 от Закона за обществените поръчки от  административните ръководители на органите на съдебна власт.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

	5.1.	ПРИЕМА представения проект на писмо до административните ръководители на органите на съдебна власт във връзка с упражняване на правомощията на възложители по реда на чл. 5, ал. 2, т. 7 и т. 13 от Закона за обществените поръчки за обекти от Инвестиционната програма на ВСС.
	5.2.	ВЪЗЛАГА на дирекция „Управление на собствеността на съдебната власт“ да уведоми административните ръководители на органите на съдебната власт, като изпрати писмото по т. 5.1.

-	Текущи ремонти:

6.ОТНОСНО: Писмо от административния ръководител на Окръжен съд – Стара Загора с искане за осигуряване на средства за текущи ремонти, в сградата на Съдебна палата – Стара Загора.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

6.1.ПРИЕМА за необходимо и целесъобразно извършването на неотложен ремонт на тоалетната на четвърти етаж в сградата на Съдебна палата – Стара Загора, находяща се в гр. Стара Загора, бул. „Митрополит Методи Кусев“ № 33 на стойност 34 591,00 лв. с ДДС, съгласно икономически най-изгодната оферта, предоставена от административния ръководител на ОС – Стара Загора.
Мотиви: Извършването на неотложния ремонт на тоалетната на четвърти етаж от сградата на Съдебна палата – Стара Загора е необходимо с цел предпазване на имуществото на сградата от повреда и привеждането на помещението в съответствие със Закона за здравословни и безопасни условия на труд и Наредба № 7/23.09.1999 г. за минималните изисквания за здравословни и безопасни условия на труд на работните места.
Ремонтните работи попадат в обхвата на чл. 12 и §1 от Допълнителните разпоредби от Правила за планирането, осигуряването на средства и извършването на текущ ремонт на сградния фонд на съдебната власт.

Справка за отпуснатите средства на ОС – Стара Загора
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	99 688,00 лв.	Ремонт зала № 4, 5 кабинети на етаж 4, тоалетни ниво партер- ремонт на подови настилки,стенни и тавански покрития,ремонт на ел. инсталации, доставка и монтаж на интериорни врати	
2021	23 435,00 лв.

58 856,00 лв.

	ремонт на кабинети № 217, №229, № 336, тоалетни на 2-ри етаж
цялостен текущ ремонт на ведомствен апартамент №19 с адрес гр. Стара Загора, ЖСК "Дружба" бул. "Цар Симеон Велики" №172, бл.3, етаж 4	
2022	59 499,00 лв.	ремонт тоалетни на трети етаж, ремонт стая 337	
2023	0,00 лв.	няма	
2024	5 051,00 лв.	Авариен ремонт на покрива на ниското тяло. Ремонт на металните врати на северозападния и югозападния изход	
2025	
34 591,00 лв.
61 230,00 лв.	Заявени ремонти за 2025 г.
Тоалетна на 4-ти етаж, 
кабинети №№ 121, 212, 214, 216, 217
Средства за изпълнение на ремонтните работи не са включени в решението по т. 18. от протокол 18/26.06.2025 г. на ПВСС	
6.2. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Окръжен съд – Стара Загора с финансови средства в размер на 34 591,00 лв. с ДДС, за неотложен ремонт на тоалетна на четвърти етаж в сградата на Съдебна палата – Стара Загора, находяща се в гр. Стара Загора, бул. „Митрополит Методи Кусев“ № 33. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
6.3. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на Окръжен съд – Стара Загора за сведение и изпълнение.

7.ОТНОСНО: Писмо от административния ръководител на Административен съд - Русе с искане за провеждане на обществена поръчка с предмет: „Ремонтни дейности по фасадите на Административен съд – Русе“, с възложител Висш съдебен съвет.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

7.1.ПРИЕМА за необходимо и целесъобразно да бъдат предприети действия от административния ръководител на Административен съд – Русе за обявяване на обществена поръчка с предмет „Текущ ремонт на отводнителната система и фасадите на сградата на ул. „Цариброд“ № 6“ с прогнозна стойност 358 595,00 лв. с ДДС, при условията на чл. 114 от ЗОП, като за предприетите действия да информира дирекция „Управление на собствеността на съдебната власт“ към АВСС с оглед осигуряване на необходимия финансов ресурс.
Мотиви: Дейностите, предмет на ремонта по отводнителната система и фасадата на сградата на Административен съд – Русе, находяща се на ул. „Цариброд“ № 6, представляват текущ ремонт по смисъла на т. 43 от §5 от Допълнителните разпоредби на ЗУТ и в тази връзка административният ръководител на съда следва да организира, проведе и възложи обществената поръчка за ремонта, в качеството на стопанисващ сградата на съда. С решение по т. 49.2 от Протокол №12/26.04.2018 г. на Пленума на ВСС е допълнено решение по т. 6.3 от протокол №1/18.01.2018г. на Пленума на ВСС с израза „в обхвата на § 51-00 „Основни ремонти на ДМА“.
7.2.ИЗПРАЩА решението на Комисия „Бюджет и финанси“ към Пленума на Висшия съдебен съвет и на административния ръководител на Административен съд – Русе за сведение.

8.ОТНОСНО: Писмо от Административен съд – Русе с искане за осигуряване на средства за подмяна на канализационна помпена станция  в сградата на съда.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

8.1.ПРИЕМА за необходимо и целесъобразно извършване на авариен ремонт - доставка и монтаж на нова канализационна помпена станция в сутерена на сградата, находяща се в гр. Русе, ул. „Цариброд“ № 6, на стойност 1 656,00 лв. с ДДС, съгласно икономически най-изгодната оферта, представена от административния ръководител на Административен съд – Русе.
Мотиви: Подмяната на аварирала помпа в сутерена на сградата, находяща се в гр. Русе, ул. „Цариброд“" № 6, е необходимо с цел възстановяване експлоатационното състояние на сградните ВиК и ОиВК инсталации.
	Ремонтните работи попадат в обхвата на чл. 12 и §1 от Допълнителните разпоредби от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, т.е. представляват авариен ремонт.

Справка за отпуснатите средства на Административен съд Русе
за периода 2020 г. – 2025 г.

година	Корекция на бюджета на ОСВ за извършване на текущ ремонт	Вид на текущия ремонт	
2020	4 796.00 лв.

15 833.40 лв.
3 074.25 лв.

469.40 лв.	Аварийни обезопасителни дейности по отводнителната система и фасадите
Подмяна осв. тела
Доизграждане на система за видеонаблюдение
Абонаментна поддръжка	
2021	16 800,00 лв.
9 193,00 лв.	Техническо обследване
Авариен ремонт решетки	
2022	212 237,00 лв.

90 392,00 лв.

5 400,00 лв.

3 623.53 лв.
	Текущ ремонт на отводнителната система и фасадите, на сградата на ул. "Цариброд" № 6 –Увеличени средства за ремонта на отводнителната система т.7 от прот. №20/29.06.2022 г.
Авторски надзор на проекта
неусвоени

Текущ ремонт на помещение 102 за съдебен архивар. Изграждане на локална компютърна мрежа и текущ ремонт на помещението	
2023	7 656,00 лв.	Авариен ремонт д-ка на нов котел 4 етаж	
2024	732,00 лв.

666,00 лв.

840,00 лв.	Авариен ремонт на водопровода в сутерена на съда
Ремонтни работи в сутерена след отстраняване на аварията със спукания водопровод
Почистване на окачената фасада на сградата на съда от пълзяща растителност	
2025	66 739,00 лв.

11 994,00 лв.

39 807,00 лв.

42 214,00 лв.	Ремонт на плоския покрив на съда - Осигурени с решение по т.18 от протокол №18/26.06.2025 г. на ПВСС
Пребоядисване на стените в помещенията на съда
Доставка и монтаж на вентилаторни конвектори. Профилактика на съществуващата климатична система
Надграждане на структурното окабеляване на сградата
Невключени в решението по т.18 от протокол №18/26.06.2025 г. на ПВСС	
8.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Административен съд – Русе с финансови средства в размер на 1 656,00 лв. с ДДС за извършване на авариен ремонт - доставка и монтаж на нова канализационна помпена станция в сутерена на сградата, находяща се в гр. Русе, ул. „Цариброд“ № 6. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
8.3.ИЗПРАЩА решението на Комисия „Бюджет и финанси“ към Пленума на Висшия съдебен съвет, по компетентност и на административния ръководител на Административен съд – Русе, за сведение.

9.ОТНОСНО: Писмо от административния ръководител на Районен съд - Елена с искане за осигуряване на средства за неотложен ремонт на стрехите на покрива на сградата на Съдебна палата гр. Елена.
КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

9.1.ПРИЕМА за необходимо и целесъобразно изпълнение на неотложен ремонт на стрехите на покрива на сградата на Съдебна палата, намираща се в гр. Елена, ул. „Й. Й. Брадати“ № 2, на стойност 5 107,00 лв. с ДДС, съгласно предоставена икономически най – изгодната оферта от административния ръководител на Районен съд - Елена.

Мотиви: Извършването на ремонта на стрехите на покрива на сградата на Съдебна палата, гр. Елена е необходимо с цел предотвратяване на аварии и злополуки с граждани, магистрати и служители и осигуряване на работна среда в съответствие със Закона за здравословни и безопасни условия на труд и Наредба № 7/23.09.1999 г. за минималните изисквания за здравословни и безопасни условия на труд на работните места.
 Ремонтните работи попадат в обхвата на чл.12 и §1 от Допълнителните разпоредби от „Правила за планирането, осигуряването на средства и извършването на текущ ремонт на сградния фонд на съдебната власт” /Правилата/, т.е. представляват неотложен ремонт.

Справка за отпуснатите средства на РС – Елена
за периода 2020 г. – 2025 г.
година	Корекция на бюджета на ОСВ за извършване на текущ ремонт	Вид на текущия ремонт	
2020	0,00 лв.	Няма	
2021	20 508,00 лв.

10 310,00 лв.	Ремонт на офиси, фоайе, коридори циклене паркет - 248 м2, боядж. работи 1158 м2, блажна боя по 19 бр. врати, ел.инсталация
Подмяна стари осветителни тела(пендели) с лед освет. тела
	
2022	11 573,00 лв.	Изграждане на Пожароизвестителна инсталация	
2023	8 727,00 лв.	Неотложен ремонт достъпна среда	
2024	0,00 лв.	Няма	
2025	
4 062,00 лв.

21 101,00 лв.

5 126,00 лв.	Заявени за 2025г.
Поставяне на подова настилка на Съдебна зала №3 
Ремонт на Съдебна зала №1 намираща се на 1 етаж в сградата на съда и подмяна на съществуващите врати на помещенията на първия етаж към коридор 1 и коридор 2 в сградата на съда 
Ремонт на стрехите на покрива на сградата 
Средства не са осигурявани, на основание  решение по т. 18 от протокол 18/26.06.2025 г. на ПВСС	
9.2.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Елена с финансови средства в размер на 5 107,00 лв. с ДДС за неотложен ремонт на стрехите на покрива на сградата на Съдебна палата – гр. Елена. Средствата да бъдат осигурени от неразпределения резерв за непредвидени и неотложни разходи по бюджета на съдебната власт.
9.3. ИЗПРАЩА решението на Комисия „Бюджет и финанси“ към Пленума на Висшия съдебен съвет по компетентност и на административния ръководител на РС – Елена, за сведение.

- Управление на собствеността:

10.ОТНОСНО: Проект на решение за упълномощаване на представляващия Висшия съдебен съвет да подпише договор за безвъзмездно предоставяне за управление на ВСС на недвижим имот – частна държавна собственост, находящ се в гр. Бургас, ж.к. „Славейков“, бул. „Стефан Стамболов“ № 92.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 20/10.07.2025 г., т. 13 
на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да подпише с областния управител на Областна администрация – Бургас договор за безвъзмездно предоставяне за управление на ВСС на недвижим имот – частна държавна собственост, представляващ: двуетажна сграда с идентификатор 07079.602.192.2 със застроена площ 234 кв.м. по КККР на гр. Бургас, ведно със съответното право на строеж, за който е съставен Акт за частна държавна собственост № 11888/04.09.2023 год., за нуждите на органите на съдебната власт.

11.ОТНОСНО: Проект на решение за упълномощаване на представляващия Висшия съдебен съвет, да подпише договор за безвъзмездно предоставяне за управление на недвижим имот – частна общинска собственост, находящ се в гр. Несебър, пл. „Жулиета Шишманова“, на Висшия съдебен съвет чрез Окръжна прокуратура – Бургас за нуждите на Териториално отделение – Несебър към Районна прокуратура - Бургас. 

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 20/10.07.2025 г., т. 13 
на Пленума на Висшия съдебен съвет
РЕШИ:

1. УПЪЛНОМОЩАВА представляващия Висшия съдебен съвет да отправи искане до кмета на Община Несебър и председателя на Общински съвет Несебър за започване на процедура по реда на Закона за общинската собственост за безвъзмездно предоставяне за управление на недвижим имот – частна общинска собственост, представляващо помещение – склад № 2 с площ от 29.65 кв.м., намиращо се на сутеренен етаж /кота – 2.80 кв.м/ от сграда с идентификатор 51500.502.149.1 по КККР на гр. Несебър, съгласно АЧОС № 6570/25.06.2019 г., находящ се в гр. Несебър, пл. „Жулиета Шишманова“, на Висшия съдебен съвет чрез Окръжна прокуратура – Бургас за нуждите на Териториално отделение – Несебър към Районна прокуратура - Бургас, за срок от 5 /пет/ години, считано от 01.10.2025 г., както и да сключи договор с кмета на Община Несебър.
2. ИЗПРАЩА решението на и.ф. Главен прокурор на Република България на разпореждане.

12.ОТНОСНО: Проект на решение за упълномощаване на представляващия ВСС да отправи предложение до министъра на регионалното развитие и благоустройството и до областния управител на Област Пазарджик за обявяване на имот – частна държавна собственост, за имот – публична държавна собственост.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия с решение по Протокол № 20/10.07.2025 г., т. 13 
на Пленума на Висшия съдебен съвет
РЕШИ:

1.	УПЪЛНОМОЩАВА представляващия ВСС да отправи предложение до министъра на регионалното развитие и благоустройството и до областния управител на Област Пазарджик, на основание чл. 6, ал. 2 от Закона за държавната собственост, във връзка с чл. 5, ал. 1 от Правилника за прилагане на Закона за държавната собственост, за предприемане на действия за обявяване на имот – частна държавна собственост, в управление на ВСС, за имот – публична държавна собственост, представляващ поземлен имот с идентификатор 02837.11.311 по КККР на гр. Батак, с площ 29 400 кв.м., върху който са построени комплекс от сгради - Учебна база „Цигов чарк“. 

13.ОТНОСНО: Проект на решение за упълномощаване на представляващия Висшия съдебен съвет да отправи искане до областния управител на област Перник за безвъзмездно предоставяне за управление на имот, находящи се в гр. Перник, пл. „Кракра“ № 1, за изграждане на център по медиация.

КОМИСИЯ „УПРАВЛЕНИЕ НА СОБСТВЕНОСТТА“
с делегирани правомощия, съгласно решение по т. 13 от протокол 
№ 20/10.07.2025 г. на Пленума на ВСС
РЕШИ:

1.	УПЪЛНОМОЩАВА представляващия Висшия съдебен съвет /ВСС/ да отправи искане до областния управител на област Перник за започване на процедура по реда на чл. 15, ал. 2, изр. 2-ро от Закона за държавната собственост, за безвъзмездно предоставяне за управление на имот – частна държавна собственост, представляващ помещение със ЗП 59,12 кв.м., находящо се в самостоятелен обект в сграда с идентификатор 55871.505.553.10.3, с административен адрес: гр. Перник, пл. „Кракра“ № 1, на ВСС за нуждите на Окръжен съд – Перник и Районен съд - Перник, за изграждане на съдебен център за медиация, както и да сключи договор с областния управител на област Перник. 
2.	ИЗПРАЩА решението на административните ръководители на Окръжен съд – Перник и Районен съд - Перник, за сведение. 

14.ОТНОСНО: Проект на решение за разпределение на ползването на помещенията в административна сграда, находяща се в гр. Сливница,                              бул. „Паисий Хилендарски“ № 84.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

14.1. ОТТЕГЛЯ разглеждането на т. 14 от настоящия дневен ред.

15.ОТНОСНО: Изпълнение на решение на комисия „Управление на собствеността“ към Пленума на Висшия съдебен съвет, взето по протокол № 07/19.03.2025 г., т. 8, във връзка с получена информация за сграда, находяща се в гр. Перник, ул. „Отец Паисий“ № 41А.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

15.1.ПРИЕМА за сведение представената от „БДЖ – Товарни превози“ ЕООД пазарна оценка за недвижим имот „Сграда – общежитие“ с идентификатор 55871.505.841.7 по КККР на гр. Перник, находящ се в гр. Перник, ул. „Отец Паисий“ № 41а, собственост на „БДЖ – Товарни превози“ ЕООД.
15.2. ВЪЗЛАГА на дирекция „Управление на собствеността на съдебната власт“ към АВСС да подготви и изпрати писмо до министъра на транспорта и съобщенията с предложение за безвъзмездно предоставяне в управление на Висшия съдебен съвет, по реда на ЗДС, на недвижим имот „Сграда – общежитие“ с идентификатор 55871.505.841.7 по КККР на гр. Перник, находящ се в гр. Перник, ул. „Отец Паисий“ № 41а, собственост на „БДЖ – Товарни превози“ ЕООД.

16.ОТНОСНО: Искане от Министерство на правосъдието за предоставяне на допълнителни помещения за нуждите на структури на ГД „Охрана“ – второстепенен разпоредител с бюджет към министъра на правосъдието.

КОМИСИЯ „УПРАВЛЕНИЕ НА СОБСТВЕНОСТТА“
към Пленума на Висшия съдебен съвет,
РЕШИ:

16.1.  ПРИЕМА, че към настоящия момент не е налице възможност за предоставяне на допълнителни помещения, за нуждите на структури на             ГД „Охрана“ - второстепенен разпоредител с бюджет към министъра на правосъдието, поради липса на помещения с отпаднала необходимост за органите на съдебната власт в съдебни сгради, както следва:
-	имот, находящ се в гр. Смолян, бул. „България“ № 16;
-	имот, находящ се в гр. Пазарджик, ул. „Хан Крум“ № 3;
-	имот, находящ се в гр. Сливен, пл. „Хаджи Димитър“ № 2; 
-	имот, находящ се в гр. Сандански, ул. „Македония“ № 57;
-	имот, находящ се в гр. Разлог, ул. „Иларион Макариополски“ № 23;
-	имот, находящ се в гр. София, бул. „Витоша“ № 2.
16.2. ВЪЗЛАГА на дирекция „Управление на собствеността на съдебната власт“ към АВСС, да изготви писмо до министъра на правосъдието, съдържащо информация, за липса на възможност за предоставяне на допълнителни помещения в посочените в т. 1 съдебни сгради, за нуждите на структури на ГД „Охрана“ - второстепенен разпоредител с бюджет към министъра на правосъдието.
16.3. ВЪЗЛАГА на дирекция „Управление на собствеността на съдебната власт“ към АВСС, след приключване на преписките за имоти, находящи се в гр. Видин, пл. „Бдинци“ № 1 и в гр. Благоевград, пл. „Васил Левски“ № 1, да изготви писмо до министъра на правосъдието, съдържащо информация за евентуално предоставяне на помещения за нуждите на структури на ГД „Охрана“ - второстепенен разпоредител с бюджет към министъра на правосъдието. 
16.4. ВЪЗЛАГА на дирекция „Управление на собствеността на съдебната власт“ към АВСС, да изпрати писмо до административния ръководител на Окръжен съд -  Видин, за изготвяне на нов проект за цялостно разпределение в сграда, находяща се в гр. Видин, пл. „Бдинци“  № 1, съгласуван между отделните органи на съдебната власт и други институции ползващи помещения в имота.  

ПРЕДСЕДАТЕЛ НА КОМИСИЯ
„УПРАВЛЕНИЕ НА СОБСТВЕНОСТТА” 
КЪМ ПВСС: /п/ СТЕФАН ГРОЗДЕВ